Cabra dau Rove

La cabra dau Rove es una raça de cabra occitana originària dau vilatge dau Rove. Son pelatge es generalament castanh amb de tacas blancas ò negras. Pasmens, de variacions importantas existisson. Son trach pus caracteristic son sei banas lòngas, triangularas e torsadas. En lo mascle, pòdon agantar una longor de 1,2 m. Raça rustica, es ben adaptada ai climas arids car es capabla de valorizar una vegetacion fòrça pauraEn particular, s'ataca sovent ais arbrilhons. Fòrça impopular a temps passat, aquela caracteristica explica uei la popularitat de la cabra dau Rove per regular la vegetacion dins lei zònas desertificadas per l'exòdi rurau..

Segon la legenda, es eissida de tropèus de cabras desbarcats per lei Fenicians ò per lei Grècs. Dins lei fachs, l'origina precisa de la raça es pauc clara. Avans l'industrializacion, èra utilizada per acompanhar lei tropèus de motons e provesir dau lach ai pastres e ais anhèus. Durant aqueu periòde, èra tanben una fònt de carn. Uei, es subretot utilizada per fabricar de fromatges, especialament la brossa dau RoveSon lach pòu tanben intrar dins la fabricacion de pelardon, de picodon e de banon., e per entretenir de zònas d'accès malaisat dins lo quadre de la prevencion deis incendis. Après un periòde de declin a la fin dau sègle XX, leis efectius son en aumentacion amb  cabras recensadas en 2007 e  en 2014.

 Liames intèrnes 

 Brossa dau Rove.
 Cabra.

 Bibliografia 

 (fr) Daniel Babo, Races ovines et caprines françaises, France Agricole Editions, 2000, pp. 295-298.

 Nòtas e referéncias 

Categoria:Cabra